Godset synes herefter at være købt af den rige [[Helvig Jakobsdatter Hardenberg]] (død [[1599]]), enke efter rigsråd [[Erik Ottesen Rosenkrantz (f. 1519)|Erik Ottesen Rosenkrantz]] (død 1575). Deres datter Anne, gift med [[Frands Rantzau til Rantzausholm]], arvede Søholm, der senere igen gik til datteren Sophie Rantzau (død 1675), gift med [[Mogens Gyldenstierne til Findstrup]]. Hun overdrog den i [[1669]] til gehejmeråd [[Morten Skinkel]], der i [[1679]] solgte Søholm til [[Charlotte Amalie af Hessen-Kassel|dronning Charlotte Amalie]], der gik i gang med at forbedre godset. Landsbyen Sørup blev nedlagt, og dens jorder kom dels under Søholm, dels under Gjorslev, som dronningen også ejede. Søholms bøndergods blev samlet i sognene [[Magleby Stevns Sogn]], [[Strøby Sogn]] og [[Varpelev Sogn]]. Ved dronningens død arvede [[Frederik 4.]] Søholm og kunne også i [[1716]] købe [[Gjorslev]]. Siden har de to godser hørt sammen.
Bygninger,_konstruktioner_og_anlæg